

**PROGRAMUL OPERAŢIONAL CAPITAL UMAN**

**Axa prioritară nr. 6 - Educație și competențe**

Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare

Obiective Specifice:

*O.S.6.2. - Creșterea participării la învăţământul ante-preșcolar și preșcolar, în special a grupurilor cu risc de părăsire timpurie a școlii, cu accent pe copiii aparținând minorității roma și a celor din mediul rural;*

*O.S.6.6. - Îmbunătățirea competențelor personalului didactic din învățământul pre-universitar în vederea promovării unor servicii educaţionale de calitate orientate pe nevoile elevilor și a unei școli incluzive.*

**GHIDUL SOLICITANTULUI - CONDIȚII SPECIFICE**

**EDUCAȚIE DE CALITATE ÎN CREȘE LA NIVEL NAȚIONAL**

**Iulie 2018**

**ABREVIERI UTILIZATE**

|  |  |
| --- | --- |
| AMPOCU | Autoritatea de Management pentru Programul Operațional Capital Uman |
| AP | Axa Prioritară |
| CE | Comisia Europeană |
| CM POCU | Comitet de Monitorizare Programul Operațional Capital Uman |
| CPP | Cerere de Propuneri de Proiecte |
| FEDR | Fondul European de Dezvoltare Regională |
| FSE | Fondul Social European |
| ISCED | Internațional Standard Clasification of Education |
| MEN | Ministerul Educației Naționale |
| OI | Organism Intermediar |
| ONG | Organizație Nonguvernamentală |
| OS | Obiectiv Specific |
| PNR | Programul Național de Reformă |
| PI | Prioritate de Investiții |
| PO | Program Operațional |
| POCU | Programul Operațional Capital Uman 2014 - 2020 |
| PTȘ | Părăsirea Timpurie a Școlii |
| SMIS | Sistemul Unic de Management al Informației |
| TIC | Tehnologia Informației și Comunicării |
| UE | Uniunea Europeană |

**Cuprins**

[**CAPITOLUL 1.** **Informații despre apelul de proiecte** 4](#_Toc518900011)

[**1.1.** **Axa prioritară, prioritatea de investiții, obiectiv specific** 4](#_Toc518900012)

[**1.2.** **Tipul apelului de proiecte și perioada de depunere a propunerilor de proiecte** 4](#_Toc518900013)

[**1.3.** **Acțiunile sprijinite și activități** 5](#_Toc518900014)

[**1.3.1.** **Tipuri de activități sprijinite** 5](#_Toc518900015)

[**1.3.2.** **Teme secundare FSE** 6](#_Toc518900016)

[**1.3.3.** **Teme orizontale** 8](#_Toc518900017)

[**1.3.4.** **Informare și publicitate** 8](#_Toc518900018)

[**1.4.** **Tipuri de solicitanți și parteneri eligibili** 8](#_Toc518900019)

[**1.5.** **Durata proiectului** 9](#_Toc518900020)

[**1.6.** **Grupul țintă al proiectului** 9](#_Toc518900021)

[**1.7.** **Indicatori** 10](#_Toc518900022)

[**1.8.** **Alocarea stabilită pentru apelul de proiecte** 12](#_Toc518900023)

[**1.9.** **Valoarea maximă a proiectului, rata de cofinanțare** 12](#_Toc518900024)

[**Cofinanțarea națională (cofinanțarea publică și cofinanțarea proprie)** 13](#_Toc518900025)

[**CAPITOLUL 2.** **REGULI PENTRU ACORDAREA FINANȚĂRII** 13](#_Toc518900026)

[**2.1.** **Eligibilitatea solicitantului și a partenerilor** 13](#_Toc518900027)

[**2.2.** **Eligibilitatea proiectului** 13](#_Toc518900028)

[**2.3.** **Eligibilitatea cheltuielilor** 13](#_Toc518900029)

[**2.3.1 Încadrarea cheltuielilor** aferente proiectului în categoriile/ subcategoriile de cheltuieli conform MySMIS: 13](#_Toc518900030)

[**2.3.2 Reguli generale și specifice de decontare** 21](#_Toc518900031)

[**CAPITOLUL 3. Completarea cererii de finanțare** 21](#_Toc518900032)

[**CAPITOLUL 4. Procesul de evaluare și selecție a proiectelor** 21](#_Toc518900033)

[**CAPITOLUL 5. Depunerea și soluționarea contestațiilor** 22](#_Toc518900034)

[**CAPITOLUL 6. Contractarea proiectelor – descrierea procesului** 22](#_Toc518900035)

[**CAPITOLUL 3.** **ANEXE** 22](#_Toc518900036)

# **Informații despre apelul de proiecte**

## **Axa prioritară, prioritatea de investiții, obiectiv specific**

Pentru a obține finanțare în cadrul prezentei cereri de propuneri de proiecte, propunerile trebuie să se încadreze în:

* Axa prioritară – nr. 6 Educație și competențe
* Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare
* Obiective Specifice:
* O.S.6.2. Creșterea participării la învăţământul ante-preșcolar și preșcolar, în special a grupurilor cu risc de părăsire timpurie a școlii, cu accent pe copiii aparținând minorității roma și a celor din mediul rural;
* O.S.6.6. Îmbunătățirea competențelor personalului didactic din învățământul preuniversitar în vederea promovării unor servicii educaționale de calitate orientate pe nevoile elevilor și a unei școli incluzive.

## **Tipul apelului de proiecte și perioada de depunere a propunerilor de proiecte**

Apelul de proiecte este un apel de tip non-competitiv, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE……….2018 ORA….** **ŞI SE VA ÎNCHIDE ÎN 30 DECEMBRIE 2020 SAU LA DATA SEMNĂRII CONTRACTULUI DE FINANȚARE (DACĂ ACEASTĂ DATĂ ESTE ANTERIOARĂ DATEI DE 30 DECEMBRIE 2020).**

Elaborarea propunerii de proiect va urma fazele mecanismului non-competitiv menționate la secțiunea 3. Mecanismul non-competitiv din **Metodologia de verificare, evaluare şi selecție a proiectelor în cadrul Programului Operațional Capital Uman 2014-2020[[1]](#footnote-1)**

CONTEXT

Sistemul de învățământ românesc a trecut prin reforme importante în ultimele decenii, cu toate că există importante acțiuni nefinalizate. România a înregistrat o ușoară creștere în domeniul îngrijirii și educației timpurii a copiilor cu vârste între 3 și 6 ani, rata brută a înscrierilor crescând de la 71,8% în 2003/2004 la 78,4% în 2011/2012. Serviciile de educație și îngrijire în creșe a copiilor cu vârsta 0-2 ani sunt însă relativ rare, numai 2% dintre copiii din această categorie fiind înscriși la creșă[[2]](#footnote-2).

Îmbunătățirea participării la educație de la o vârstă timpurie prin accesul la centre de educație și îngrijire ar avea un efect pozitiv privind înscrierea copiilor ai căror părinți au nevoie de astfel de servicii, în special mamele care lucrează și nu au pe nimeni în familie care să se ocupe de îngrijirea copiilor. Pentru majoritatea gospodăriilor în care acest sprijin nu este necesar, cei mai mulți experți sunt de părere că serviciile de îngrijire a copiilor de 0-2 ani ar trebui să se axeze în primul rând pe implicarea și educarea părinților sau îngrijitorului, printr-o abordare multisectorială care poate include vizite la domiciliu pentru a încuraja interacțiunile părinte-copil, consiliere și educație pentru părinți și îngrijitori privind sănătatea, igiena, nutriția și etapele importante în dezvoltarea copiilor, formare de grup și împărtășirea experiențelor, în special pentru comunitățile rurale sărace.

În cadrul obiectivului Implementarea unu sistem eficient de politici și măsuri de prevenire, intervenție și compensare pentru a soluționa cauzele majore ale părăsirii timpurii a școlii, cu accent pe tinerii care se află deja în grupa de vârstă 11-17 ani este necesară demararea unei extinderi rapide a ofertei de educație și îngrijire timpurie pentru copiii de 0-2 ani, asigurând accesul tuturor copiilor și, cu precădere, al celor din comunitățile dezavantajate.

Accesul la o educație de calitate de la vârstele mici facilitează o dezvoltare fizică, socio-emoțională, cognitivă și a limbajului optime, ca premise pentru dezvoltarea competențelor-cheie de mai târziu și pentru reducerea unor efecte nedorite, care ar putea apărea, ulterior, în plan educațional, social și profesional (rezultate școlare slabe, abandon școlar/părăsire timpurie a școlii, dificultăți în găsirea unui loc de muncă etc).

În acest context, se impune revizuirea și proiectarea unui cadru instituțional și curricular unitar, la nivel național, în domeniul educației și îngrijirii timpurii a copiilor antepreșcolari, prin care să se asigure acces la educație și îngrijire timpurie de calitate în toate regiunile, precum și sprijin intensiv grupurilor aflate în situație de risc, inclusiv pentru copiii romi.

SCOPUL APELULUI DE PROIECTE

Scopul principal al apelului constă în acordarea unei finanțări nerambursabile, dedicată exclusiv implementării la nivel național a măsurilor destinate realizării unui cadru instituțional și realizării de curriculum național obligatoriu pentru învățământul antepreșcolar, precum și formării profesionale unitare a personalului didactic din acest domeniu.

**Rezultatele așteptate** în urma implementării operațiunilor finanțate în cadrul acestei cereri de propuneri de proiecte vizează:

* *Creșterea ratei de cuprindere în învățământul antepreșcolar și preșcolar, în special pentru categoriile dezavantajate de copii;*
* *Competențe îmbunătățite ale personalului didactic din învățământul pre-universitar în vederea promovării unor servicii educaționale de calitate orientate pe nevoile elevilor și a unei școli incluzive.*

## **Acțiunile sprijinite și activități**

### **Tipuri de activități sprijinite**

În cadrul acestei cereri de proiecte vor fi susținute măsuri sistemice din cadrul OS 6.2., menite să asigure îmbunătățirea participării la educație de la o vârstă timpurie prin creșterea accesului la centre de educație și îngrijire pentru ante preșcolari, corelat cu măsuri din cadrul OS 6.6. destinate formării profesionale unitare, inițială și continuă, a personalului didactic specializat să lucreze cu copii antepreșcolari.

În vederea îndeplinirii **OS 6.2. și 6.6** pot fi finanțate prin FSE activități de tipul celor de mai jos:

1. *Dezvoltarea unui cadru instituțional coerent pentru educaţia şi îngrijirea copiilor ante-preşcolari (ex. cadrul de management instituţional, cadrul curricular metodologic naţional, promovare de bune practici educaţionale pentru Educație si Îngrijire Copii Preșcolari – EÎCP etc.).*
2. *Asigurarea/ dezvoltarea și utilizarea de noi servicii şi materiale de învăţare pentru copiii din învățământul ante-preșcolar, în special pentru copiii aparținând minorității roma și copiii cu dizabilități;*
3. *Promovarea de bune practici în aria facilitării accesului la EÎCP, valorificând rezultatele unor proiecte/programe inițiate/dezvoltate în parteneriat, inclusiv la nivel transnațional;*
4. *Încurajarea mobilității personalului didactic prin scheme de mobilitate profesională, asigurarea unor programe de mentorat, în vederea extinderii utilizării metodelor activ-participative de educație bazate pe noul curriculum şi pe nevoile copiilor mici, în special în cazul personalului care lucrează cu copiii aparținând grupurilor vulnerabile, inclusiv copii aparținând minorității roma, copii cu nevoi speciale, copii din comunitățile dezavantajate socioeconomic;*
5. *Perfecționarea profesională specializată a resurselor umane pentru învățământul antepreșcolar;*
6. *Alte măsuri care vin în sprijinul îndeplinirii obiectivelor specifice stabilite în cadrul acestei PI (ex activități de formare care promovează incluziunea, activități de formare în aria elaborării de resurse educaționale deschise pentru facilitarea implementării curriculumului revizuit, activități de formare pentru echipele manageriale în aria monitorizării impactului măsurilor privind creșterea accesului la educație etc).*

Pe baza activităților detaliate mai sus, se va avea în vedere, **în mod obligatoriu**, în cadrul cererii de finanțare, prezentarea unor informații detaliate în legătură cu:

1. **Realizarea și validarea mecanismelor instituționale și de curriculum național obligatoriu pentru educația și îngrijirea copiilor cu vârsta cuprinsă între 0-2 ani;**
2. **Formarea profesională specializată unitară a unui număr suficient de cadre didactice calificate (educatori puericultori) pentru toate regiunile României, mai ales din zonele rurale dezavantajate (inclusiv prin acordarea de stimulente financiare, scheme de mobilitate), inclusiv specializarea profesională a personalului suport din creșe**.

|  |
| --- |
| **Pentru acțiunile aferente perfecționării profesionale specializate a resurselor umane pentru învățământul antepreșcolar, pentru fiecare persoană din grupul țintă este obligatorie frecventarea a cel puțin unui program de dezvoltare de competențe didactice pentru care se acordă credite profesionale transferabile (MEN).** |

Cadrul legal și strategiile relevante pentru acest apel de proiecte se regesc în Anexa 1.

### **Teme secundare FSE**

Proiectele trebuie să îndeplinească condițiile privind temele secundare FSE prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020,* cu modificările și completările ulterioare, CAPITOLUL 4, SUBPUNCTUL 4.4. Teme secundare FSE, http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf.

În cadrul AP 6/ PI 10.1/ OS 6.2. și 6.6. sunt vizate temele secundare prezentate în tabelul următor mai jos.

Alocările din tabelul de mai jos reprezintă alocări indicative la nivelul AP 6. Prin urmare, în cadrul proiectului va trebui să evidențiați sume calculate pentru măsurile care vizează teme secundare relevante pentru proiect.

Pentru temele secundare de mai jos se va avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

|  |  |
| --- | --- |
| **Tema secundară** | **Pondere din alocarea pe tip de regiune de dezvoltare** |
| 02 Inovare socială | 5% |
| 05 Îmbunătățirea accesibilității, a utilizării și a calității tehnologiilor informației și comunicațiilor | 14% |
| 06 Nediscriminare | 3% |

În elaborarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel, calculat la totalul cheltuielilor eligibile ale proiectului.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[3]](#footnote-3).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Inovarea socială are o importanță deosebită mai ales în contextul inițiativelor din domeniul incluziunii sociale și a combaterii sărăciei, având în vedere faptul că acestea vizează cu prioritate comunitățile marginalizate aflate în risc de sărăcie și excluziune socială.

Exemple de teme de **inovare socială** care ar putea fi utilizate în cadrul acestui apel se pot referi la:

* Activități și inițiative inovative (inclusiv cu participarea actorilor sociali de la nivelul comunităților locale) care vizează, pe de-o parte, creșterea participării la învățământul antepreșcolar, în special pentru copiii care provin din mediul rural, din comunități dezavantajate, cei de etnie romă, și, pe de altă parte, promovarea unor metode inovative de educație, cu scopul asigurării timpurii a egalității șanselor de acces la o educație de calitate, pentru asigurarea creșterii ratei de participare la nivele superioare de educație, cu consecințe favorabile pe termen mediu asupra reducerii fenomenului părăsirii timpurii a școlii.
* Activități și practici inovatoare în ceea ce privește formarea inițială și continuă a personalului didactic și managerial care va asigura dezvoltarea și furnizarea unor servicii de educație și îngrijire timpurie de calitate pentru copii de vârstă antepreșcolară.

**Solicitantul și partenerii eligibili trebuie să evidențieze în formularul de aplicație modul în care propunerea de proiect contribuie la inovarea socială, conform celor prezentate mai sus.**

### **Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. **Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos:**

* Egalitatea de șanse, non-discriminarea.[[4]](#footnote-4) Egalitatea între femei și bărbați. Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* Utilizarea TIC și contribuția la dezvoltarea de competențe digitale.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsurile specifice țintite către îmbunătățirea accesului și participării la servicii de educație și îngrijire timpurie adresate ante preșcolarilor.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

### **Informare și publicitate**

Activitatea de informare și publicitate este realizată în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare, CAPITOLUL 9„*Informare și publicitate*”, *pagina 54*.

## **Tipuri de solicitanți și parteneri eligibili**

Pentru această cerere de propuneri de proiecte categoriile de solicitantul eligibil este:

* Ministerul Educației Naționale (MEN)

Partenerii eligibili pot fi:

* Agenţii, structuri/alte organisme aflate în subordinea/coordonarea MEN şi alte organisme publice cu atribuţii în domeniul educaţiei şi formării profesionale, inclusiv asigurarea calității în învățământul preuniversitar;
* Instituţii de învăţământ (ISCED 0-2) acreditate, publice şi private, din reţeaua şcolară naţională;
* Furnizori de servicii de orientare, consiliere, mediere şcolară şi servicii alternative, publici şi privaţi;
* Autoritățile publice locale cu atribuții în domeniul educaţiei de nivel preuniversitar;
* ONG-uri;
* Instituții/agenții guvernamentale cu atribuții în domeniul incluziunii sociale;
* Parteneri sociali din învățământul preuniversitar (ex. organizaţii sindicale).

***NB:*** *sunt încurajate parteneriatele între entitățile mai sus menționate.*

În cadrul parteneriatelor constituite pentru un proiect, este necesară detalierea experienței relevante a partenerilor pentru acțiunile previzionate pentru a fi derulate în cadrul proiectului Fiecare dintre parteneri, acolo unde este cazul, este implicat în cel puțin o activitate relevantă (Prin activități relevante se înțeleg activitățile 1-6 (secțiunea 1.3.1.Tipuri de activități sprijinite) și care contribuie în mod direct la atingerea indicatorilor de realizare/ de rezultat solicitați prin prezenta cerere de propuneri de proiecte.

## **Durata proiectului**

Perioada de implementare a proiectelor este de maxim 24 luni. Proiectele care vor prevedea o perioadă de implementare mai mare de 24 luni vor fi respinse. La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## **Grupul țintă al proiectului**

În cadrul prezentei cereri de propuneri de proiect grupul țintă eligibil cuprinde următoarele categorii:

1. Personal didactic din învățământul preuniversitar de nivel antepreșcolar (ISCED 0);
2. Experți in dezvoltarea curriculara, autori de manuale și auxiliare didactice (inclusiv în format digital) pentru învățământul preuniversitar antepreșcolar (ISCED 0).

**Valoarea minimă acceptată pentru grupului țintă eligibil este 2600.**

Proiectele care au un grup ţintă mai mic decât cele precizate în condiţiile de mai sus vor fi respinse.

Sunt acceptate combinații din categoriile enunțate mai sus, în funcție de specificul nevoilor de formare continuă a personalului didactic.

Activitățile proiectului vor implica în proporție de minim 20% grupul țintă format din personal didactic care își desfășoară activitatea didactică în unități de învățământ antepreșcolar/grupe de creșă situate în localități din mediul rural/zone periurbane dezindustrializate/zone dezavantajate socio-economic.

Grupul ţintă eligibil în cadrul acestei cereri de propuneri de proiecte include numai cetăţeni UE cu domiciliul sau reşedinţa legală în România.

1. **Persoanele din grupul țintă *Personal didactic din învățământul preuniversitar de nivel antepreșcolar (ISCED 0)* trebuie să îndeplinească CUMULATIV următoarele condiții:**

* sunt angajate într-o instituție de educație de nivel antepreșcolar sau dețin o calificare didactică specifică care poate fi utilizată în domeniul educației de acest nivel, în urma formării de competențe profesionale suplimentare în cadrul proiectului;
* sunt implicate în derularea activităților destinate grupului țintă antepreșcolari și/sau părinți/tutori ai antepreșcolarilor.

1. **Persoanele din grupul țintă *Experți in dezvoltarea curriculară, autori de manuale școlare sau alte auxiliare didactice (inclusiv în format digital) pentru învățământul preuniversitar antepreșcolar (ISCED 0)* trebuie să îndeplinească CUMULATIV următoarele condiții:**

* sunt angajate într-o instituție de educație de nivel antepreșcolar sau dețin experiență profesională specifică în domeniul dezvoltării curriculare, autorat de manuale școlare sau alte auxiliare didactice (inclusiv în format digital) pentru învățământul preuniversitar antepreșcolar (experiența profesională specifică acceptată are în vedere și atribuții îndeplinite la nivelul unităților școlare, la nivel de inspectorat școlar județean/case ale corpului didactic/MEN în legătură cu domeniul curriculum-ului pentru nivel antepreșcolar);
* vor fi implicate în derularea activităților de dezvoltare curriculară sau a altor auxiliare didactice adresate educației antepreșcolarilor din creșe.

## **Indicatori**

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

**Valorile minime acceptate ale indicatorilor din cadrul proiectelor sunt prezentate in tabelele mai jos:**

| **INDICATORI DE REALIZARE IMEDIATĂ** | | | |
| --- | --- | --- | --- |
| **Cod** | **Denumire indicator** | **Valoare minima în cadrul proiectului (regiuni mai puțin dezvoltate)** | **Valoare minima în cadrul proiectului (regiunea mai dezvoltată)** |
| **4S89** | Cadru instituțional la nivel de educație timpurie elaborat | 1 | - |
| **4S90** | Cadru curricular național[[5]](#footnote-5) la nivel de educație timpurie elaborat | 1 | - |
| **4S94** | Personal didactic/ personal de sprijin care beneficiază de programe de formare/ schimb de bune practici etc. | 2600 | |

| **INDICATORI DE REZULTAT** | | | |
| --- | --- | --- | --- |
| **Cod** | **Denumire indicator** | **Valoare minima în cadrul proiectului (regiuni mai puțin dezvoltate)** | **Valoare minima în cadrul proiectului (regiunea mai dezvoltată)** |
| **4S86** | Personal didactic/ experți în dezvoltare curriculară/autori de manuale și auxiliare curriculare care și-a îmbunătățit nivelul de competente/ certificat | 2340 (90%) | |
| **4S75** | Cadru instituțional la nivel de educație timpurie implementat |  | |
| **4S76** | Cadru curricular național la nivel de educație timpurie implementat |

## **Alocarea stabilită pentru apelul de proiecte**

În cadrul prezentului apel de proiecte, implementat prin aplicarea procedurii non-competitive lansate în contextul Axei Prioritare 6, PI 10.i., OS 6.2. și 6.6., din cadrul Programului Operațional Capital Uman 2014-2020, bugetul alocat este de  **4.000.000** euro (contribuția UE+ contribuția națională) la nivelul categoriilor de regiuni după cum urmează:

* pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), suma totală disponibilă este de **3.548.271** euro, din care contribuția UE este de  **3.016.030** euro (corespunzând unei contribuții UE de 85%), iar contribuția națională este de **532.241** euro (corespunzând unei contribuții naționale de 15%).
* pentru **regiunea mai dezvoltată** (București-Ilfov), suma totală disponibilă este de  **451.729**euro, din care contribuția UE este de **361.383** euro (corespunzând unei contribuții UE de 80%), iar contribuția națională este de **90.346** euro (corespunzând unei contribuții naționale de 20%).

|  |  |  |  |
| --- | --- | --- | --- |
| **Tip**  **Regiuni** | **Contribuția UE** | **Contribuția RO** | **Total finanțare**  **(contribuția UE+contribuția RO)** |
| **Regiuni mai puțin dezvoltate (7 regiuni)**   * Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia | **3.016.030 euro** | **532.241 euro** | **3.548.271 euro** |
| **Regiunea mai dezvoltată**   * București-Ilfov | **361.383 euro** | **90.346 euro** | **451.729 euro** |
| **TOTAL alocare pentru prezenta cerere de propuneri de proiecte** | **3.377.413 euro** | **622.587 euro** | **4.000.000 euro** |

## **Valoarea maximă a proiectului, rata de cofinanțare**

În cadrul prezentei cereri de propuneri de proiecte, valoarea eligibilă maximă a proiectului este de **3.548.271 euro**.

Bugetul proiectului dumneavoastră va fi exprimat DOAR în lei.

Cursul de schimb care va fi utilizat pentru stabilirea acestei valori este cursul Inforeuro aferent lunii ……… 2018, respectiv 1 EURO =  **………….** RON.

1. **Cofinanțarea națională (cofinanțarea publică și cofinanțarea proprie)**

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare (http://www.fonduriue.ro/images/files/programe/CU/POCU2014/20.04/ORIENTARI.GENERALE.POCU.pdf). Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către acesta.

# **REGULI PENTRU ACORDAREA FINANȚĂRII**

## **Eligibilitatea solicitantului și a partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*v, cu modificările și completările ulterioare disponibil la <http://www.fonduri-ue.ro/pocu-2014#implementare-program>

## **Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020,* cu modificările și completările ulterioare disponibil la: <http://www.fonduri-ue.ro/pocu-2014#implementare-program>

## **Eligibilitatea cheltuielilor**

### **2.3.1 Încadrarea cheltuielilor** aferente proiectului în categoriile/ subcategoriile de cheltuieli conform MySMIS:

|  |  |  |  |  |
| --- | --- | --- | --- | --- |
| **CHELTUIELI DIRECTE**  **Cheltuielile directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| **Cheltuielile directe** | 9-Cheltuieli aferente managementului de proiect | 23 - cheltuieli salariale cu managerul de proiect | * Salariu net manager de proiect | |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect | |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare; * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 97-Cheltuieli cu deplasarea pentru participanți - grup țintă | * Cheltuieli pentru cazare; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziționarea sau realizarea de studii, cercetări de piață, analize. * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.). | |
| 104-Cheltuieli cu servicii pentru organizarea de evenimente și cursuri de formare | * Cheltuielile efectuate pentru organizare de evenimente de genul conferințe (altele decât cele pentru informare și comunicare), cursuri de instruire, semănării, mese rotunde, ateliere de lucru, cursuri de formare care pot include: * Cheltuieli pentru cazare, masă, transport; * Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli cu servicii de formare; * Cheltuieli pentru servicii de traducere şi interpretariat aferente activităţilor realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente; | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | * Taxe de participare la programe de formare/ educație * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare | |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului | |
| 28-Cheltuieli de tip FEDR | 161- Cheltuieli cu construcții, inclusiv reabilitare/ modernizare clădiri | * Reabilitare/ modernizare clădiri/ condiții de locuire, inclusiv accesibilizarea clădirilor/ inclusiv a spatiilor interioare pentru persoane cu dizabilități (ex. toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051; * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. |

|  |  |  |  |
| --- | --- | --- | --- |
| **Cheltuieli generale de administrație**  **Cheltuielile generale de administrație** reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuieli generale de administrație** | 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicații informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Cheltuielile generale de administrație vor fi decontate pe baza de costuri reale, în baza documentelor justificative, în baza a 15% din totalul costurilor directe ale proiectului. | | |

NB.

### 

### **2.3.2 Reguli generale și specifice de decontare**

În cadrul proiectului vor fi decontate cheltuieli plafonate, după cum urmează:

* Cheltuielile privind **realizarea și validarea mecanismelor instituționale și de curriculum național obligatoriu pentru educația și îngrijirea copiilor cu vârsta cuprinsă între 0-2 ani** nu vor putea depăși contravaloarea în lei a 500.000 euro;
* Cheltuielile privind **formarea profesională specializată unitară a cadrelor didactice calificate**, inclusiv îmbunătățirea competențelor profesionale ale experților în dezvoltare curriculară (OS 6.6) nu vor putea depăși contravaloarea în lei a 2.700.000 euro.

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020,* cu modificările și completările ulterioare.

La nivel de proiect pot fi decontate cheltuieli plafonate procentual, după cum urmează:

* **cheltuieli de tip FEDR** aferente cheltuielilor directe **ale proiectului**: maximum 10% din cheltuielile directe eligibile ale proiectului.
* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.

Atât solicitantul, cât si fiecare partener, trebuie sa contribuie financiar la implementarea proiectului, nefiind posibil ca un partener sau/si solicitantul sa asigure partea de buget (asistenta financiara nerambursabila sau/si contribuție proprie) prevăzută pentru un alt partener.

# **CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020,* cu modificările și completările ulterioare, precum și cu instrucțiunile de completare furnizate în sistemul informatic la apelurile de proiecte*.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* *Documentului*  *Orientări privind accesarea finanțărilor în cadrul Programului Operațional Capital Uman 2014-2020[[6]](#footnote-6),* cu modificările și completările ulterioare
* *Metodologiei de evaluare și selecție a proiectelor POCU[[7]](#footnote-7)*
* *Criteriile de verificare a conformității administrative și a eligibilității*
* *Criteriile de evaluare și selecție*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU, *cu modificările și completările ulterioare*.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020 cu modificările și completările ulterioare,* disponibil la <http://www.fonduri-ue.ro/pocu-2014#implementare-program>***,***

# **ANEXE**

* **ANEXA 1 - CADRUL LEGAL ȘI STRATEGIILE RELEVANTE**
* **ANEXA 2 – EXEMPLE DE ACTIVITĂȚI DE DESEGREGARE**
* **ANEXA 3 - DEFINIȚIILE INDICATORILOR**
* **ANEXA 4 - CRITERIILE DE VERIFICAREA CONFORMITĂȚII ADMINISTRATIVE ȘI A ELIGIBILITĂȚII**
* **ANEXA 5 - CRITERII DE EVALUARE ȘI SELECȚIE**
* **ANEXA 6 - INSTRUCȚIUNI ORIENTATIVE PRIVIND COMPLETAREA CERERII DE FINANȚARE**

1. http://www.fonduri-ue.ro/images/files/programe/CU/POCU-2014/2017/Metodologia\_de\_evaluare\_POCU\_mai\_2017\_1.pdf [↑](#footnote-ref-1)
2. Strategia privind reducerea părăsirii timpurii a școlii în România, https://www.edu.ro/sites/default/files/\_fi%C8%99iere/Invatamant-Preuniversitar/2015/Strategie-PTS/Strategia-PTS-2015.pdf [↑](#footnote-ref-2)
3. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-3)
4. <http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.1.pdf> [↑](#footnote-ref-4)
5. Curriculumul pentru educație timpurie (0-6 ani) a fost elaborat în cadrul grupului de lucru pentru educație timpurie, fiind supus în perioada de elaborare a ghidului, procesului de consultare publică. [↑](#footnote-ref-5)
6. <http://www.fonduri-ue.ro/images/files/programe/CU/POCU-2014/20.04/ORIENTARI.GENERALE.POCU.pdf> [↑](#footnote-ref-6)
7. http://www.fonduri-ue.ro/images/files/programe/CU/POCU-2014/2017/Metodologia\_de\_evaluare\_POCU\_mai\_2017\_1.pdf [↑](#footnote-ref-7)