**ANEXA 3 DEFINIȚIILE INDICATORILOR DE REZULTAT ȘI REALIZARE**

|  |  |  |  |
| --- | --- | --- | --- |
| Cod | Tip | Denumite indicator | Definiția indicatorului |
| 4S89 | Realizare | 4S89 - Cadru instituțional la nivel de educație timpurie elaborat | Acest indicator reprezintă un cadru instituţional la nivel de educaţie timpurie care a fost elaborat cu sprijin FSE în regiunile de dezvoltare eligibile, în cadrul Obiectivului Specific 6.2.  EXPLICAȚIILE TERMENILOR   * Cadrul instituţional[[1]](#footnote-1) * EICP |
| 4S75 | Rezultat | 4S75 - Cadru instituțional la nivel de educație timpurie implementat | Acest indicator reprezintă un cadru instituţional la nivel de educaţie timpurie care a fost implementat cu sprijinul FSE în regiunile de dezvoltare eligibile, în cadrul Obiectivului Specific 6.2.  EXPLICAȚIILE TERMENILOR   * Cadrul instituţional * Educația timpurie (EICP) |
| 4S90 | Realizare | 4S90 - Cadru curricular național la nivel de educație timpurie elaborat | Acest indicator reprezintă un cadru curricular la nivel de educaţie timpurie care a fost elaborat cu sprijinul FSE la nivelul regiunile de dezvoltare eligibile, în cadrul Obiectivului Specific 6.2.  EXPLICAȚIILE TERMENILOR   * Curriculumul naţional[[2]](#footnote-2) * Educația timpurie (EICP) |
| 4S76 | Rezultat | 4S76 - Cadru curricular național la nivel de educație timpurie implementat | Acest indicator reprezintă un cadru curricular la nivel de educaţie timpurie care a fost implementat cu sprijinul FSE la nivelul regiunile de dezvoltare eligibile, în cadrul Obiectivului Specific 6.2.  EXPLICAȚIILE TERMENILOR   * Curriculumul naţional * Cadrul curricular naţional[[3]](#footnote-3) * Educația timpurie (EICP) |
| 4S94 | Realizare | 4S94 - Personal didactic/ personal de sprijin care beneficiază de programe de formare/ schimb de bune practici etc | Acest indicator reprezintă numărul de persoane care beneficiază de programe de formare / schimb de bune practici, au fost sprijinite direct în cadrul Obiectivului Specific 6.6 şi care, la data intrării în operațiunile FSE, îndeplinesc cumulativ următoarele criterii:   * activează în una din regiunile de dezvoltare eligibile; * sunt personal didactic / personal de sprijin etc. din învăţământul preuniversitar.   EXPLICAȚIILE TERMENILOR   * Personalul din învăţământul preuniversitar[[4]](#footnote-4) * Personalul didactic[[5]](#footnote-5) * Personalul didactic auxiliar[[6]](#footnote-6) * Programele de formare[[7]](#footnote-7) * Schimburi de bune practici [[8]](#footnote-8) * Data intrării în operațiunile FSE * Operațiune |
| 4S86 | Rezultat | 4S86 - Personal didactic/ personal de sprijin care și-a îmbunătățit nivelul de competente/ certificat | Acest indicator reprezintă numărul de persoane care şi-a îmbunătăţit sau certificat nivelul de competenţe, au fost sprijinite direct în cadrul Obiectivului Specific 6.6 şi care, la data intrării în operațiunile FSE, îndeplinesc cumulativ următoarele criterii:   * activează în una din regiunile de dezvoltare eligibile; * sunt personal didactic / personal de sprijin etc. din învăţământul preuniversitar.   EXPLICAȚIILE TERMENILOR   * Personalul din învăţământul preuniversitar * Personalul didactic * Personalul didactic auxiliar) * Competenţele profesionale [[9]](#footnote-9) * Certificarea [[10]](#footnote-10) * Data intrării în operațiunile FSE * Operațiune |

1. **„Cadrul instituţional"** se referă la o lege, standarde, norme, proceduri, decizii, reglementări sau alte dispoziții oficiale care atribuie responsabilitatea principală, precum și autoritatea unei agenții pentru organizarea, finanțarea, monitorizarea și evaluarea procesului de învățământ, inclusiv colectarea, procesarea și diseminarea statisticilor; include, de asemenea, acorduri sau proceduri pentru a facilita schimbul de date și coordonarea între datele produse de agenții ("cerințe de raportare"). **Sursa:** *OECD,* [*http://stats.oecd.org/glossary/detail.asp?ID=6120*](http://stats.oecd.org/glossary/detail.asp?ID=6120)*)*  [↑](#footnote-ref-1)
2. **„Curriculumul naţional”** pentru educaţia timpurie este centrat pe dezvoltarea fizică, cognitivă, emoţională şi socială a copiilor, respectiv pe remedierea precoce a eventualelor deficienţe de dezvoltare. Curriculumul naţional reprezintă ansamblul coerent al planurilor-cadru de învăţământ şi al programelor şcolare din învăţământul preuniversitar. **Sursa:** *Legea educației naționale 1/2011, cu modificările și completările ulterioare* [↑](#footnote-ref-2)
3. **„Cadrul curricular naţional”:** a se vedea definiția de la pct.10. [↑](#footnote-ref-3)
4. **”Personalul din învăţământul preuniversitar”** este format din personal didactic, personal didactic auxiliar şi personal administrativ sau nedidactic. **Sursa:** *Legea educației naționale 1/2011, cu modificările și completările ulterioare* [↑](#footnote-ref-4)
5. **”Personalul didactic”** cuprinde persoanele din sistemul de învăţământ responsabile cu instruirea şi educaţia. Din categoria personalului didactic pot face parte persoanele care îndeplinesc condiţiile de studii prevăzute de lege, care au capacitatea de exercitare deplină a drepturilor, o conduită morală conformă deontologiei profesionale şi sunt apte din punct de vedere medical şi psihologic pentru îndeplinirea funcţiei. **Sursa:** *Legea educației naționale 1/2011, cu modificările și completările ulterioare* [↑](#footnote-ref-5)
6. **”Personalul didactic auxiliar”** este format din: a) bibliotecar, documentarist, redactor; b) informatician; c) laborant; d) tehnician; e) pedagog şcolar; f) instructor de educaţie extraşcolară; g) asistent social; h) corepetitor; i) mediator şcolar; j) secretar; k) administrator financiar (contabil); l) instructor-animator; m) administrator de patrimoniu. **Sursa:** *Legea educației naționale 1/2011, cu modificările și completările ulterioare* [↑](#footnote-ref-6)
7. **„Programele de formare“:** dezvoltarea profesională a personalului didactic, de conducere, de îndrumare şi de control şi recalificarea profesională sunt fundamentate pe standardele profesionale pentru profesia didactică, standarde de calitate şi competenţe profesionale şi au următoarele finalităţi generale:

   a) actualizarea şi dezvoltarea competenţelor în domeniul de specializare corespunzător funcţiei didactice ocupate, precum şi în domeniul psihopedagogic şi metodic;

   b) dezvoltarea competenţelor pentru evoluţia în cariera didactică, prin sistemul de pregătire şi obţinere a gradelor didactice;

   c) dobândirea sau dezvoltarea competenţelor de conducere, de îndrumare şi de control;

   d) dobândirea de noi competenţe, prin programe de conversie pentru noi specializări şi/sau ocuparea de noi funcţii didactice, altele decât cele ocupate în baza formării iniţiale;

   e) dobândirea unor competenţe complementare prin care se extinde categoria de activităţi ce pot fi prestate în activitatea curentă, cum ar fi predarea asistată de calculator, predarea în limbi străine, consilierea educaţională şi orientarea în carieră, educaţia adulţilor şi altele;

   f) dezvoltarea şi extinderea competenţelor transversale privind interacţiunea şi comunicarea cu mediul social şi cu mediul pedagogic, asumarea de responsabilităţi privind organizarea, conducerea şi îmbunătăţirea performanţei strategice a grupurilor profesionale, autocontrolul şi analiza reflexivă a propriei activităţi şi altele.

   **Sursa**: *Legea educației naționale 1/2011, cu modificările și completările ulterioare* [↑](#footnote-ref-7)
8. **„Schimburi de bune practici”** reprezintă schimburi prin care se promovează exemple de metode de lucru acceptate şi promovate ca fiind bune de utilizat în special în anumite situaţii. **Sursa:** *Glosar de termeni tehnici folosiți în învățământul tehnic și profesional din România -* [*http://www.tvet.ro/Anexe/x/Glossary%20Eng-Rom.pdf*](http://www.tvet.ro/Anexe/x/Glossary%20Eng-Rom.pdf) [↑](#footnote-ref-8)
9. **”Competenţele profesionale”** reprezintă ansamblul unitar şi dinamic al cunoştinţelor şi abilităţilor. Sistemul de competenţe cuprinde cinci categorii fundamentale:

   a) competenţe profesionale: competenţe cognitive, competenţe funcţional-acţionale;

   b) competenţe complementare: competenţe digitale, competenţe lingvistice, competenţe de consiliere;

   c) competenţe transversale: competenţe de rol, competenţe de dezvoltare personală şi profesională;

   d) competenţe de conducere, de îndrumare şi de control;

   e) competenţe dobândite prin programe de conversie profesională.

   **Sursa:** *Metodologia privind formarea continuă a personalului din învăţământul preuniversitar din 07.10.2011, cu modificările și completările ulterioare* [↑](#footnote-ref-9)
10. **„Certificarea”** reprezintă procesul de recunoaştere şi înregistrare oficială a realizării şi a competenţei persoanelor care au studiat prin furnizarea unei dovezi documentare. În acest caz acordarea certificatului de competenţă se bazează pe evaluarea a ceea ce candidatul ştie să facă în condiţii reale de muncă. **Sursa:** *Glosar de termeni tehnici folosiți în învățământul tehnic și profesional din România -* [*http://www.tvet.ro/Anexe/x/Glossary%20Eng-Rom.pdf*](http://www.tvet.ro/Anexe/x/Glossary%20Eng-Rom.pdf) *și Metodologia privind formarea continuă a personalului din învăţământul preuniversitar din 07.10.2011, cu modificările și completările ulterioare* [↑](#footnote-ref-10)